SABINA คว้า “ใบเฟิร์น พิมพ์ชนก” รับคอนเซ็ปต์ “บอดี้ บรา” หวังดันยอดขายโตเข้าเป้าปีละ 20%
SABINA คว้า “ใบเฟิร์น พิมพ์ชนก” รับคอนเซ็ปต์ “บอดี้ บรา” หวังดันยอดขายโตเข้าเป้าปีละ 20%
SABINA คว้า “ใบเฟิร์น พิมพ์ชนก” รับคอนเซ็ปต์ “บอดี้ บรา” หวังดันยอดขายโตเข้าเป้าปีละ 20%
3 ก.ย. 2562

นางสาวพิชชา ธนาลงกรณ์ ประธานเจ้าหน้าที่บริหารการตลาด บริษัท ซาบีน่า จำกัด (มหาชน) หรือ SABINA เปิดเผยว่า ในโค้งสุดท้ายของไตรมาสที่ 3 ปีนี้ “ซาบีน่า” ในฐานะผู้นำนวัตกรรมด้านชุดชั้นใน ได้เปิดตัวชุดชั้นในคอลเลคชั่นใหม่ “ซาบีน่า บอดี้ บรา เดอะซีรีย์” (Sabina Body Bra The Series) ซึ่งเป็นบราเกาะอกภายใต้คอนเซ็ปต์ “เกาะเก่ง ไม่กลัวหลุด” ตอบโจทย์สาวยุคใหม่ที่รักการแต่งตัว ต้องการบราที่สวมใส่ได้ในทุกชุด ทุกสถานการณ์ รองรับทุกแฟชั่นของผู้หญิงไม่ว่าจะใส่เสื้อเกาะอก เสื้อเปิดไหล่ หรือเสื้อเว้าหลัง ก็เลือกใส่ได้อย่างมั่นใจโดย “บอดี้ บรา” ผลิตขึ้นโดยใช้เทคโนโลยีพิเศษ Non Slip Tech ที่ช่วยล็อคให้บราแนบสนิทกับลำตัว ให้เกาะอยู่ เกาะไม่หลุดและเกาะได้ทุกคัพ
“สำหรับการทำตลาดชุดชั้นในคอลเลคชั่นนี้ ซาบีน่าได้ “ใบเฟิร์น-พิมพ์ชนก ลือวิเศษไพบูลย์” นางเอกสาวที่กำลังฮอตจากการรับบท “นิรา” สาวข้ามเพศ มารับหน้าที่พรีเซนเตอร์อีกครั้ง โดยจะเป็นการทำตลาดผ่านโฆษณาเพลงที่ ใบเฟิร์น-พิมพ์ชนก พลิกบทบาทเป็นสาวชาวเกาะ (อก) ขาแดนซ์สะบัด แบบไม่กลัวบราหลุด บราอ้า แม้ว่าจะเป็นบราไร้สาย
ซึ่งนอกจากจะสะท้อนความเป็นผู้นำด้านนวัตกรรมการผลิตของซาบีน่าแล้ว ยังตอกย้ำว่า เราคือเพื่อนที่เข้าใจผู้หญิงอย่างแท้จริง ทำให้เรามั่นใจว่าจะได้รับการตอบรับอย่างดีมากเหมือนทุกคอลเลคชั่นที่ผ่านมา และสร้างยอดขายได้ตามเป้าหมายที่วางไว้ โดยยอดขายสินค้าในกลุ่ม Boday Bra จะเติบโตปีละไม่ต่ำกว่า 20%” นางสาวพิชชา กล่าว
ทั้งนี้ ซาบีน่า บอดี้บรา เดอะซีรีย์ บราเกาะอกจะมีให้เลือกถึง 11 แบบ ตั้งแต่แบบไม่ดันทรง ดันทรงหนาแบบธรรมชาติ จนถึงดันทรงแบบหนาพิเศษด้วยฟองดูม ลิขสิทธิ์จากซาบีน่า ครอบคลุมทุกคัพไซส์ตั้งแต่ A30-E34 ประกอบไปด้วย 3 รูปทรง ได้แก่ 1.บรารูปทรงเกาะอก สำหรับผู้ที่ต้องการปกปิดร่องอก เพื่อให้สวมใส่เสื้อเสื้อยืด เสื้อเชิ้ตคอกว้าง หรือเสื้อแขนกว้าง ได้อย่างมั่นใจว่าไม่อ้าและไม่โป๊ 2.บรารูปทรง ½ คัพ สำหรับผู้ที่ต้องการโชว์เนินอก เพิ่มความเซ็กซี่และความมั่นใจในการแต่งตัว  และ 3. บราซิลิโคน แปะกันโป๊ สำหรับผู้ที่ต้องการใส่เสื้อผ้าโชว์หลัง หรือเสื้อคอลึกที่ไม่ต้องการให้เห็นบรา
อย่างไรก็ตาม พบกับซาบีน่า บอดี้บรา เดอะซีรีย์ (Sabina Body Bra The Series) ทุกแบบได้แล้วที่เคาน์เตอร์ซาบีน่า ซาบีน่าช็อปทุกสาขา สำหรับช่องทางออนไลน์ พบกับการเปิดตัวครั้งแรกของบอดี้บรา เดอะซีรีย์ ทางช่องทางมาร์เก็ตเพลสของลาซาด้า พบสินค้าใหม่และโปรโมชั่นอีกมากมาย โดยราคาเสื้อชั้นในอยู่ระหว่าง 690-950 บาท  และบราซิลิโคน แปะกันโป๊ ราคา 1,500 บาท คลิกดูรายละเอียดเพิ่มเติมได้ที่ www.sabina.co.th หรือสอบถามข้อมูลเพิ่มเติมที่ [email protected] : @SabinaThailand